CELEX: 62021TN0764
Language: bg
Date: 2021-12-08 00:00:00
Title: Дело T-764/21: Жалба, подадена на 8 декември 2021 г. — Atesos medical и др./Комисия

28.2.2022   
            
            
               BG
            
            
               Официален вестник на Европейския съюз
            
            
               C 95/39
            
         
      Жалба, подадена на 8 декември 2021 г. — Atesos medical и др./Комисия
      (Дело T-764/21)
      (2022/C 95/55)
      Език на производството: английски
      
         Страни
      
      
         Жалбоподатели: Atesos medical AG (Арау, Швейцария) и други 7 жалбоподатели (представители: M. Meulenbelt, B. Natens и I. Willemyns, lawyers)
      
         Ответник: Европейска комисия
      
         Искания
      
      Жалбоподателите молят Общия съд:
      
                  —
               
               
                  да отмени непубликуваното решение на ответника с неизвестна дата, в което невярно се посочва, че е изтекло определянето на Schweizerische Vereinigung für Qualitäts — und Management Systeme („SQS“) за орган за оценяване на съответствието на медицински изделия съгласно Директива 93/42/ЕИО относно медицинските изделия, и с което SQS се изважда от базата данни на Европейската комисия „Нотифицирани и определени по новия подход организации“, считано от 28 септември 2021 г., и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателите изтъкват четири основания в подкрепа на жалбата.
      
                  1.
               
               
                  Първо основание: ответникът е нарушил член 296 ДФЕС и член 5, параграфи 1 и 2 и член 13, параграф 2 ДЕС.
               
            
                  2.
               
               
                  Второ основание: ответникът е злоупотребил с власт.
               
            
                  3.
               
               
                  Трето основание: ответникът е нарушил член 218, параграф 9 ДФЕС, членове 8, 18, 19 и 21 от Споразумение за взаимно признаване между ЕС и Швейцария (1), правото на изслушване, закрепено в член 41, параграф 2 от Хартата на основните права, правото на защита и общия принцип fraus omnia corrumpit.
               
            
                  4.
               
               
                  Четвърто основание: ответникът е нарушил член 120 от Регламент (ЕС) № 2017/745 (2) и член 1 във връзка с членове 20 и 5 от Споразумение за взаимно признаване между ЕС и Швейцария, както и общите принципи на ефективност, на правна сигурност и на оправдани правни очаквания.
               
            
         (1)  Споразумение между Европейската общност и Конфедерация Швейцария за взаимно признаване по отношение на оценка за съответствие — Заключителен акт — Съвместни декларации — Информация относно влизането в сила на седемте споразумения с Конфедерация Швейцария в секторите свободно движение на хора, въздушен и сухопътен транспорт, обществени поръчки, сътрудничество в науката и технологиите, взаимно признаване във връзка с оценката на съответствието и търговия със селскостопански продукти (OВ L 114, 2002 г., стр. 369; Специално издание на български език, 2007 г., глава 1, том 27, стр. 95), изменено с Решение № 2/2017 на комитета, създаден съгласно споразумението между Европейската общност и Конфедерация Швейцария за взаимно признаване по отношение на оценката на съответствието от 22 декември 2017 година за изменение на глава 2 относно личните предпазни средства, глава 4 относно медицинските изделия, глава 5 относно газовите уреди и бойлерите и глава 19 относно въжените линии [2018/403] (OВ L 72, 2018 г., стр. 24).
      
         (2)  Регламент (ЕС) 2017/745 на Европейския парламент и на Съвета от 5 април 2017 година за медицинските изделия, за изменение на Директива 2001/83/ЕО, Регламент (ЕО) № 178/2002 и Регламент (ЕО) № 1223/2009 и за отмяна на директиви 90/385/ЕИО и 93/42/ЕИО на Съвета (Текст от значение за ЕИП) (ОВ L 117, 2017 г., стp. 1).